Sääntömuutos

Harkitsetko sääntömuutosta? Yleensä hallitus valmistelee muutoksen ja yhdistyksen kokous hyväksyy ne. Sääntömuutosta varten tulee sinun lukea ja ymmärtää 14§. Sääntömuutoksen tekemisessä voi kysyä apua Patentti- ja Rekisterihallitukselta, Psykologiliitolta ja JYY:n hallituksen järjestöihmisiltä. PRH:lle sääntömuutoksen lähettäminen sähköisesti maksaa 85€ (2014), ja siellä kannattaa varautua pitkään jonoon (4-6kk) ennen kuin säännöt tarkistetaan siellä. Paluupostina voi tulla pieniä korjausehdotuksia, joihin teidän on vastattava. Jos vastaatte määräajassa, teidän ei tarvitse maksaa uudestaan tuota 85€ summaa. Korjausehdotukset on kuitenkin hyväksyttävä kahdessa uudessa yhdistyksen kokouksessa. Tältä sivulta löydät kaiken tarvitsemasi tiedon. Ihan ensimmäisenä sinun tulisi olla tietoinen sääntöjemme pykälästä 14. Muistakin  säännöistä sinun tulisi olla mieluusti erittäin tietoinen.

14§ Sääntömuutokset



Sääntöjen muutokset on hyväksyttävä kahdessa peräkkäisessä vähintään kahden viikon väliajoin pidettävässä yhdistyksen kokouksessa. Sääntöjen muutokseen vaaditaan ensimmäisessä kokouksessa vähintään ¾ enemmistö ja yksinkertainen enemmistö toisessa kokouksessa, jossa ne on hyväksyttävä muuttamattomana edellisen kokouksen päätöksen mukaisesti.

Sääntömuutosprosessi

 * 1) Joku ihminen tai työryhmä ideoi sääntömuutoksen
 * 2) Sääntömuutoksista kirjoitetaan raakaversio
 * 3) Raakaversio lähetetään joillekin tarkastettavaksi (esim. Psylin pj Tikkanen tai JYY:n hallituksen järjestöihmiset)
 * 4) Palautteen pohjalta tehdään korjaukset
 * 5) Järjestetään sääntömuutoksen esittelytilaisuus (esim. hallituksen kokouksessa tai ylimääräisenä ohjelmana), jotta jäsenistö saa sanottavansa myös
 * 6) Tehdään jäsenistön palautteen perusteella viilauksia
 * 7) Varmistetaan, että säännöt ovat siinä kunnossa kuin halutaan
 * 8) Järjestetään ensimmäinen yhdistyksen kokous
 * 9) Järjestetään toinen yhdistyksen kokous
 * 10) Lähetetään säännöt PRH:lle
 * 11) PRH hyväksyy, hylkää tai lähettää korjausehdotukset
 * 12) Jos hyväksyy, säännöt tulevat heti voimaan
 * 13) Jos hylkää, voi voi
 * 14) Jos antaa korjausehdotuksia, päätetään mitä tehdään kunkin kohdalla
 * 15) Viilataan
 * 16) Järjestetään ensimmäinen yhdistyksen kokous
 * 17) Järjestetään toinen yhdistyksen kokous
 * 18) Lähetetään säännöt uudelleen PRH:lle
 * 19) Jos hyväksyy, heti voimaan
 * 20) Jos hylkää, niin vituttaa

Mistä apua?
Yhdistyslaki ja hyvät käytänteet ovat monimutkainen asia. Onneksi niiden kanssa ei tarvitse olla yksin, sillä matalan kynnyksen apua ongelmiin tarjoavat seuraavat tahot:
 * Patentti- ja rekisterihallituksen (PRH) neuvontapalvelut:
 * Neuvomme ja vastaamme tiedusteluihin:  ma-pe klo 9.00-16.15 puh. 029 509 5959, tietopalvelut.yhdistysasiat@prh.fi  lisäksi lakiasioissa ma-pe klo 10.00-13.00 puh. 029 509 5959, neuvonta.yhdistysasiat@prh.fi
 *  JYY:n hallituksen järjestövastaavat
 * JYY:n jäsenpalvelusihteeri

Ehdotelmia tuleviin sääntömuutoksiin


 * Alumnitapahtuman sitominen sääntöihin, jotta sen tulevaisuus on turvattu
 * Jatko-opiskelijajäsenyys

Randomia hiljaista tietoa sääntömuutoksista


 * Ajallisesti rajatut jäsenyydet (esim. 1 vuoden jäsenyys) OVAT lain puitteissa sallittuja, mutta PRH ei niitä suosittele. Jos yritätte tehdä sääntömuutoksen missä on määritelty tälläinen jäsenyys, niin PRH yrittää saada teidät korjaamaan sen joksikin muuksi.